EkBass/fiwiki-20250220-pages-articles huggingface dataset:
Adam Lallana

Adam David Lallana (s. 10. toukokuuta 1988 St Albans) on englantilainen jalkapalloilija, joka edustaa Englannin Valioliigan Southamptonia. == Seurajoukkueura == Lallana teki ensimmäisen ammattilaissopimuksensa Southamptonin kanssa vuonna 2006. Lokakuussa 2007 hän oli kuukauden lainalla Bournemouthissa. Hänestä tuli Southamptonin kapteeni syksyllä 2012, seuran noustua Valioliigaan. Huhtikuussa 2013 Lallana solmi Saintsin kanssa viisivuotisen jatkosopimuksen. Jatkosopimuksesta huolimatta heinäkuun 2014 alussa ilmoitettiin Lallanan siirtymisestä Liverpoolin joukkueeseen. Hän pelasi Southamptonissa kaikkiaan 68 valioliigaottelua, joissa teki 12 maalia. Mestaruussarjassa hän pelasi 87 ottelua ja teki 13 maalia sekä Ykkösliigassa 80 ottelua ja 23 maalia. Lallana pelasi Liverpoolissa kolmella ensimmäisellä kaudellaan yhteensä 88 valioliigaottelua, joissa teki 17 maalia ja antoi 16 maalisyöttöä. Kahdella seuraavalla kaudella hän pelasi yhteensä 25 sarjaottelussa ilman tehomerkintöjä. Hän pelasi kolmessa ottelussa Liverpoolin matkalla Mestarien liigan voittoon kaudella 2018−2019. Hän pelasi 15 ottelussa kaikkiaan 373 minuuttia ja teki yhden maalin Liverpoolin voittaessa Valioliigan mestaruuden kaudella 2019–2020. Hän voitti samalla kaudella myös seurajoukkueiden maailmanmestaruuden. Lallana siirtyi ilmaissiirrolla Valioliigan Brightoniin kesällä 2020. Hän pelasi kaudella 2020–2021 Valioliigassa 30 ottelua, joista 16 ottelua avauskokoonpanossa, ja teki niissä yhden maalin. Seuraavalla kaudella hän pelasi 24 valioliigaottelua, joista 18 ottelua avauskokoonpanossa. Kaudella 2022–2023 hän pelasi 16 valioliigaottelua, joissa hän mahtui 12 kertaa avauskokoonpanoon. Helmikuussa hän kärsi reisiongelmista eikä pelannut enää sen jälkeen. Hän teki valioliigaotteluissaan kaksi maalia ja FA Cupissa yhden. Kaudella 2023–2024 hän pelasi Valioliigassa 25 ottlelua, joista avauskokoonpanossa 13. Eurooppa- liigassa hän pelasi kaksi ottelua. Lallana palasi Southamptoniin ilmaissiirrolla heinäkuussa 2024. == Maajoukkueura == Ensimmäisen A-maaottelunsa niin sanotulla kymppipaikalla viihtyvä Lallana pelasi Englannin paidassa marraskuussa 2013. Lallana kuului Englannin joukkueeseen Brasilian MM-kilpailuissa 2014, joissa pelasi kaikissa kolmessa ottelussa, ja Ranskan EM-kilpailuissa 2016, joissa pelasi niin ikään kolme ottelua. Hän on pelannut 34 maaottelua ja tehnyt niissä kolme maalia. == Lähteet == * http://www.fifa.com/worldcup/players/player=361222/index.html * http://www.transfermarkt.co.uk/adam-lallana/profil/spieler/43530 === Viitteet === Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Kaihlanen

Kaihlanen on usean järven nimi: * Kaihlanen, Hirvensalmi * Kaihlanen, Hyrynsalmi * Kaihlanen, Hyrynsalmi * Kaihlanen, Kuhmo * Kaihlanen, Mikkeli * Kaihlanen, Pieksämäki * Kaihlanen, Savitaipale * Kaihlanen, Suomussalmi * Kaihlanen, Suomussalmi * Kaihlanen, Taivalkoski * Kaihlanen, Utajärvi * Kaihlanen, Vaala * Iso-Kaihlanen, järvi Kangasniemellä * Pieni-Kaihlanen, järvi Kangasniemellä. Luokka:Järvien täsmennyssivut
Seittimehitähti

Seittimehitähti (Sempervivum arachnoideum) on maksaruohokasvien heimoon kuuluva kasvilaji, jota tavataan Euroopan vuoristoalueella, kuten Alpeilla, Apenniineilla, Pyreneillä ja Karpaateilla, sekä myös Korsikan saarella. Se voi kasvaa hyvinkin korkealla vuoristossa, jopa 2 000 metrin korkeudessa. Kasvi pitää happamasta maasta. Seittimehitähti on hyvin yleinen puutarhoissa, sillä se menestyy hyvin kuivissa paikoissa ja auringonpaahteessa. Se leviää mattomaisesti hyvin nopeasti muodostaen ruusukkeita. Kasvia on myös helppo juurruttaa. Kukinta-aika on heinä-elokuussa. Kukat ovat enimmäkseen vaaleanpunaisen eri sävyjä. Kukka on keskiosassa keltainen. Seittimehitähti muodostaa helposti hybridimuotoja. Seuraavat lajikkeet ovat muodostuneet tämän tyyppisestä risteytyksestä: Sempervivum × barbulatum, Sempervivum × fauconnettii, Sempervivum × funckii, Sempervivum × roseum. Tiedosto:(MHNT) Sempervivum arachnoideum - Flower and buds.jpg|Seittimehitähden kukka Tiedosto:Hen and Chicks Flower.jpg|Erilainen kukka Tiedosto:Sempervivum arachnoideum - spider web.jpg|Ruusukkeinen kasvutapa Tiedosto:Sempervivum arachneum Atlas Alpenflora.jpg|Seittimehitähti Atlas Alpenflora-teoksessa. == Aiheesta muualla == * Laji.fi: Seittimehitähti (Sempervivum arachnoideum) * Puutarha.net: Seittimehitähti (Sempervivum arachnoideum) Luokka:Mehitähdet
Howard Sochurek

Howard Sochurek (1924 – 25. huhtikuuta 1994 Miami, Florida) oli yhdysvaltalainen kuvajournalisti. Hän työskenteli kahden vuosikymmenen ajan Life-lehdelle ja kuvasi muun muassa Korean ja Indokiinan sodissa. Freelancerina Sochurek toimi vuodesta 1970 ja tuona aikana hänen lääketieteellisiä kuvia käyttettiin useissa oppikirjoissa ja mainoksissa. Sochurek syntyi vuonna 1924. Hän valmistui Princetonin yliopistosta vuonna 1942 ja taisteli toisessa maailmansodassa. Sochurek työskenteli Life-lehdessä vuodesta 1950. Hän toimi kuvajournalistina muun muassa Neuvostoliitossa, Lähi- idässä, Mongoliassa ja Vietnamissa. Hän otti kuvia muun muassa Korean sodassa yhdysvaltalaisista joukoista vihollislinjojen takana ja Indokiinan sodassa ranskalaisten tappiosta Điện Biên Phủn taistelussa. Sochurek piti Indokiinan sodan aikana perhesyiden vuoksi loman toukokuussa 1954. Life-lehden johto pyysi häntä suostuttelemaan Robert Capaa paikkaamaan häntä loman ajaksi. Capa suostui kuvaamaan sotaa, mutta hän kuoli toukokuussa astuttuaan maamiinan päälle. Sochurek sai seuraavana vuonna ensimmäisen Robert Capa Gold Medalin. Sochurek työskenteli Life-uransa aikana lisäksi yrityksen toimistoissa New Yorkissa, Chicagossa, Detroitissa, New Delhissä, Singaporessa ja Pariisissa. Sochurek aloitti freelancerina vuonna 1970. Hän oli ensimmäisiä valokuvaajia, jotka käyttivät tietokoneita työkaluinaan ja käsitteli niiden avulla valokuvia. Hänen tietokoneella parannellut röntgen- ja CT-kuvansa nostivat hänen mainettaan lääketieteen parissa, ja monet lääkärit sekä lääke- ja muut lääketieteelliset yritykset käyttivät hänen valokuviaan oppikirjoissa ja mainoksissa. Sochurek eli eläkevuotensa Boynton Beachissä, Floridassa. Hän kuoli 69-vuotiaana, huhtikuussa 1994 miamilaisessa Jackson Memorial Hospitalissa. Hänen kuolinsyynsä oli maksasyöpä. == Lähteet == Luokka:Yhdysvaltalaiset valokuvaajat Luokka:Yhdysvaltalaiset toimittajat Luokka:Vuonna 1924 syntyneet Luokka:Vuonna 1994 kuolleet
Enric Vallès

Enric Vallès Prat (s. 1. maaliskuuta 1990) on espanjalainen jalkapalloilija, joka edustaa Espanjan neljännellä sarjatasolla pelaavaa UE Cornellàa. Vallès on pelipaikaltaan keskikenttäpelaaja. Hän aloitti uransa FC Barcelonassa, jonka edustusjoukkueessa hän ei tosin pelannut yhtään ottelua. 2008 hän siirtyi Eredivisien NAC Bredaan. Tämän jälkeen hän siirtyi Englannin valioliigaan, Birmingham City FC:n riveihin. Vallès ei saanut Englannissa juurikaan peliaikaa kahden vuoden aikana ja näin hän siirtyi Espanjan alasarjoihin. == Lähteet == * http://www.transfermarkt.co.uk/en/enric- valls/profil/spieler_65305.html?from=direktErgebnis Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Elävät henkilöt Luokka:Vuonna 1989 syntyneet
Werner Wolf

Werner Gerhard Christopher Wolf (8. marraskuuta 1906 Heidelberg, Saksan keisarikunta – 23. heinäkuuta 1967 Turku, Suomi) oli Suomessa asunut saksalainen kielitieteilijä, kääntäjä ja ruotsin kielellä kirjoittanut kirjallisuudentutkija. Folkloristi Ulrika Wolf-Knuts on Werner Wolfin tytär. == Teoksia == * Dagar på Övralid med Verner von Heidenstam. Förlaget Bro, Åbo 1940 * Den gamle Heidenstam. Särtryck ur Finsk tidskrift CXXXIV 1943. Åbo 1943 == Käännöksiä == * Robert Englund : Finnische Sprachlehre ; Deutsche Bearbeitung von Werner Wolf. Julius Groos, Heidelberg 1953, 2. verbesserte Aufl. 1960 * Robert Englund : Schlüssel zur finnischen Sprachlehre ; Deutsche Bearbeitung von Werner Wolf. Julius Groos, Heidelberg 1953 * C. J. Gardberg : Das Schloss zu Turku/Åbo : eine Wanderung durch die Hauptburg : kurtzer Wegweiser ; Übersetzung W. Wolf. Historisches Museum der Stadt Turku/Åbo, Turku 1962, 3. Aufl. 1980 * C. J. Gardberg : Das Schloss zu Turku/Åbo und seine Wiederherstellung ; Übersetzung Werner Wolf. Die Stadt Turku/Åbo, Turku 1962 * Irja Sahlberg : Das Handwerksmuseum : auf dem Klosterberg (Luostarinmäki) zu Turku/Åbo : kurzer Führer ; Übers. Werner Wolf ; Bilder Welin. Historisches Museum der Stadt Turku/Åbo, Åbo 1966, 1973, 1976 == Lähteet == * (Archive.org) Luokka:Saksalaiset kielenkääntäjät Luokka:Saksalaiset kielitieteilijät Luokka:Vuonna 1906 syntyneet Luokka:Vuonna 1967 kuolleet
Jay Rosehill

Jay Rosehill (s. 16. heinäkuuta 1985 Olds, Alberta, Kanada) on kanadalainen jääkiekkoilija, pelipaikaltaan vasen laitahyökkääjä. Rosehill tunnetaan kovaotteisena nelosketjun pelaajana, jonka vahvuuksiin kuuluu taklaaminen sekä tappeleminen. ==Lähteet== * Luokka:Kanadalaiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1985 syntyneet Luokka:Elävät henkilöt
J. C. Penney

J. C. Penney eli JCPenney (lyhenne JCP) on yhdysvaltalainen tavarataloketju. J. C. Penneyn nimi on ollut myös muodossa Penney's. J. C. Penney oli aikaisemmin Searsin ja Montgomery Wardin kaltainen sekatavarakauppa, joka vähitellen muuntui keskihintaiseksi vaatepainotteiseksi tavarataloketjuksi, joka sijoittuu Yhdysvaltain markkinoilla edullisemman Kohl'sin ja kalliimman Macy'sin väliin. Yritys operoi noin 1060 tavarataloa. J. C. Penneyn lippulaivamyymälä sijaitsee Manhattanilla. J. C. Penney tekee yhteistyötä Sephora-kosmetiikkayrityksen kanssa. Ellen DeGeneres on toiminut J. C. Penneyn puolestapuhujana. Yrityksen nimi on peräisin sen perustajalta, James Cash Penneyltä. J. C. Penneyllä on 117 000 työntekijää (2013). Toimipisteissä on usein Sephora-kosmetiikkamyymälähttp://www.sephora.com/sephora-inside-jcpenney ja Salon-kauneussalonkihttp://www.jcpenney.com/for-the- home/salon/cat.jump?id=cat100300164. Niissä voi toimia myös Portrait- valokuvastudio ja Optical-silmälasiliike. J. C. Penneyn omia merkkejä eli private labeleita ovat naisten vaatteissa A.N.A, Worthington, St John's Bay, Arizona Jean Co., Ambrielle ja Xersion, miesten vaatteissa Stafford, St John's Bay, J.Ferrar, Arizona Jean Co., The Foundry ja Xersion.http://phx.corporate- ir.net/External.File?item=UGFyZW50SUQ9MjU0MjQ5fENoaWxkSUQ9LTF8VHlwZT0z&t;=1. Yritys on luonut Xersion-brändinhttp://phx.corporate- ir.net/External.File?item=UGFyZW50SUQ9NTU2Nzg5fENoaWxkSUQ9MjU0MjMzfFR5cGU9MQ==&t;=1. Yrityksen valikoimiin ovat kuuluneet myös naistenvaatebrändit Warner's, Alfred Dunner, Maidenform, Lee, Bali ja Vanity Fair. Miesten vaatemerkkejä J. C. Penneyllä ovat Izod, Nike, Haggar Clothing Co, Levi's, Hanes, Dockers ja Van Heusen, lastenvaatemerkkejä Izod, Nike, Levi's, Hanes ja Carter's. Käyttötavaroissa merkkejä ovat Cuisinart, Keurig, Samsonite, Bali ja Calphalon. Vuonna 2014 J. C. Penney sulki 33 tavarataloa ja irtisanoi 2000 työntekijäähttp://www.usatoday.com/story/money/business/2014/01/15/jc- penney/4495963/. Vuonna 2015 J. C. Penneyn toimitusjohtajaksi valittiin Myron E. Ullmanin tilalle Marvin Ellison, aiemmin Home Depotin varatoimitusjohtaja.http://ir.jcpenney.com/phoenix.zhtml?c=70528&p;=irol- newsCompanyArticle&ID;=1976923 Vuonna 2013 J. C. Penney oli Yhdysvaltain 29. suurin vähittäiskauppa liikevaihdolla mitattunahttps://nrf.com/resources/top- retailers-list/top-100-retailers-2013. ==Katso myös== *Macy's *Kohl's ==Lähteet== ==Aiheesta muualla== *J. C. Penneyn virallinen kotisivu Luokka:Yhdysvaltalaiset tavaratalot
Macoumba Kandji

Macoumba Kandji (s. 2. elokuuta 1985 Kaolack) on senegalilainen jalkapalloilija, joka edustaa Saksan Regionalliga Westissä pelaavaa SC Wiedenbrückia. Pelipaikaltaan hän on hyökkääjä.Macoumba Kandji Soccerway- sivustolla Kandji pelasi vuosina 2008–2012 Major League Soccerissa yhteensä 99 ottelua, joissa hän teki kymmenen maalia. Hänen seurojaan olivat New York Red Bulls, Colorado Rapids ja Houston Dynamo. Kandji voitti sarjan mestaruuden 2010 Colorado Rapidsissa ja saavutti toisen sijan kahdesti – New York Red Bullsissa kaudella 2008 ja Houston Dynamossa kaudella 2012. Vuosina 2013–2014 Kandji pelasi Kreikassa. Kaudella 2012–2013 hän edusti Kallonia toiseksi korkeimmalla sarjatasolla Football Leaguessa pelaten 19 ottelua ja tehden niissä kuusi maalia. Kaudella 2013–2014 Kandji pelasi pääsarjaa Superliigaa Levadiakosissa 12 ottelua, joissa hän ei tehnyt maaleja. Huhtikuussa 2014 Kandji teki saman vuoden elokuuhun asti ulottuvan sopimuksen suomalaisen HJK:n kanssa.Macoumba Kandji sopimukseen HJK:n kanssa. HJK.fi 7.4.2014 Hän pelasi Veikkausliiga-kauden aikana 24 ottelua, joissa teki kuusi maalia. Kandji teki myös kaksi maalia Eurooppa-liigan lohkovaiheessa. Kauden jälkeen Kandji siirtyi saudiarabialaiseen Al-Faisalyyn, jossa hän pelasi kymmenen Valioliigan ottelua ja teki niissä kaksi maalia. Kandji eli nuoruutensa Gambiassa. == Lähteet == Luokka:Senegalilaiset jalkapalloilijat Luokka:Jalkapallon Suomen mestarit Luokka:Vuonna 1985 syntyneet Luokka:Elävät henkilöt
Keteeni

Keteeni eli etenoni (C2H2O) on yksinkertaisin keteeneihin kuuluvista orgaanisista yhdisteistä. Sitä käytetään laajasti valmistettaessa muita yhdisteitä orgaanisella synteesillä. ==Ominaisuudet== Keteeni on huoneenlämpötilassa väritön voimakkaasti pistävänhajuinen kaasu. Keteeni on erittäin elektrofiilinen ja hyvin voimakkaasti reaktiivinen yhdiste. Huoneenlämpötilassa se dimerisoituu hyvin helposti muodostaen diketeeniä. Elektrofiilisyytensä vuoksi se reagoi voimakkaasti nukleofiilisten aineiden kuten veden, alkoholien ja ammoniakin kanssa. Tyypillisiä keteenin reaktioita ovat muun muassa setylaatiot ja sykloadditiot. Keteeni liukenee asetoniin, estereihin, dietyylieetteriin ja pienissä määrin hiilivetyihin. Christoph Taeschler: Ketenes, Ketene Dimers, and Related Substances, Kirk-Othmer Encyclopedia of Chemical Technology, John Wiley & Sons, New York, 2010. Viitattu 12.4.2014 ==Valmistus ja käyttö== Keteeniä voidaan valmistaa usealla eri tavalla. Reaktiivisuutensa vuoksi keteeniä ei voida varastoida pitkiä aikoja ja tuotettu keteeni käytetään tyypillisesti hyvin nopeasti sen valmistamisen jälkeen. Tyypillisin teollinen yhdisteen valmistusmenetelmä on etikkahapon pyrolyysi. Pyrolyysi suoritetaan tyypillisesti putkivirtausreaktorissa alennetussa paineessa 740-760 °C lämpötilassa ja katalyyttinä käytetään trietyylifosfaattia. Sivutuotteena etikkahapon pyrolyysissä voi muodostua metaania, vetyä, hiilidioksidia, hiilimonoksidia, eteeniä ja propadieeniä. Yhdistettä voidaan tuottaa myös etikkahappoanhydridin tai diketeenin pyrolyysillä. Vuonna 2006 keteeniä valmistettiin noin 600 000 tonnia. Suurin osa tuotannosta käytetään happoanhydridien kuten etikahappoanhydridien valmistamiseen karboksyylihapoista. Keteenistä valmistetaan myös useita muita merkittäviä teollisuuden käyttämiä kemikaaleja kuten diketeeniä, sorbiinihappoa, klooriasetyylikloridia, 4,4,4-trihaloasetoasetaatteja, isopropenyyliasetaattia, asetyyliasetonia, kanelihapon estereitä eli kinnamaatteja ja optisesti aktiivisia kiraalisia laktoneita. ==Myrkyllisyys== Myrkyllisyydeltään keteeni vastaa fosgeenia. Hengitettynä yhdiste ärsyttää hyvin voimakkaasti hengitysteitä aiheuttaen kurkkukipua, yskää ja vaikeutunutta hengitystä. Aine ärsyttää myös ihoa ja silmiä. Viitattu 12.4.2014. ==Lähteet== Luokka:Orgaaniset yhdisteet
Paul Krogius vanhempi

Paul Krogius vanhempi (19. helmikuuta 1689 Kakkinen, Johannes – 17. marraskuuta 1762 Pieksämäki) oli suomalainen pappi. Paul Krogius vanhemman isä oli kappalainen Paul Krogius ja äiti Maria Ulvichius. Hänen puolisonsa vuodesta 1723 oli Katarina Vadsten (k. 1763). Porvoon piispa Paul Krogius nuorempi (1724–1792) oli heidän poikansa. Paul Krogius vanhempi tuli ylioppilaaksi Turkuun 1709 ja otti seuraavana vuonna vapaaehtoisena krenatöörinä osaa Viipurin puolustukseen venäläisiä vastaan. Kaupungin antautumisen jälkeen konsistori vihki hänet papiksi ja lähetti Kakkisiin kappalaiseksi. Sieltä pitäen hän auttoi Suomen kenraalikuvernööri Karl von Nierothia salaisilla tiedonannoilla. Paettuaan 1712 Turkuun hänet vihittiin siellä uudestaan papiksi ja hän toimi mm. sotapappina. Krogius siirtyi Ruotsiin 1716, missä hän toimi pappina ja opiskeli samalla Uppsalassa. Suomeen hän palasi 1722, Porvoon kappalainen hänestä tuli 1724 ja Säämingin kirkkoherra 1728. Siellä hän toimi muun muassa lukutaidon edistämisen hyväksi. Krogius pakeni uuden sodan tieltä perheineen Ruotsiin ja Säämingin jouduttua Turun rauhassa venäläisille hänestä tuli Pieksämäen kirkkoherra 1743, mitä tehtävää hän hoiti 19 vuotta. Viitattu 12.4.2014. == Lähteet == Luokka:Suomen evankelis-luterilaisen kirkon papit Luokka:Vuonna 1689 syntyneet Luokka:Vuonna 1762 kuolleet
Preonitähti

Preonitähti on teoreettinen kompakti tähti, joka koostuu hypoteettisista alkeishiukkasista: preoneista. Preonien oletetaan olevan sitoutuneita kvarkeiksi ja leptoneiksi (esim. elektroni) . Neutronitähden tai Kvarkkitähden massan romahtamisesta painovoiman vaikutuksesta neutronit tai kvarkit hajoavat preoneiksi, jolloin preonitähti on syntyy. Preoninovan tuloksena syntyvän tähden pinnalla on mahdollisesti vapaita preoneita. Preoninovat tuottavat valtavia määriä energiaa, ja ne saattavat olla yksi gammapurkausten aiheuttaja. Preonit ovat kuitenkin hypoteettisia todistamattomia hiukkasia, joten preonitähtien olemassaolo on esimerkiksi kvarkkitähteen verrattuna epätodennäköistä. Preonitähdet voivat olla yksi pimeän aineen mahdollisista kandidaateista. Tiheys preonitähdellä voisi olla yli 1023 kg/m3 ja näin ollen ylittää neutronitähden ja kvarkkitähden. Preonitähdet eivät kuitenkaan voi ylittää näiden massaa, koska jos massa ylittää noin 100 maan massan niin se luhistuisi mustaksi aukoksi.. Preonitähtien koko voi vaihdella ∼ 1 metrin säteestä (100 maan massaa) noin herneen kokoiseksi (karkeasti yhden kuun massa) Tiheydessänsä tähdet olisivat toiseksi tihein aineen muoto mustan aukon jälkeen seuraavassa järjestyksessä, Osmium, (alkuaine), valkoinen kääpiö, neutronitähti, kvarkkitähti (teoreettinen), preonitähti (teoreettinen) ja musta aukko. ==Havaintoja== Kaikki tähänastiset astronomian havainnot eivät ole löytäneet preonitähtiä Lisäksi hiukkaskiihdyttimissä ei ole havaittu hypoteettisia preoneita ja tutkimukset tukevat olettamusta, että kvarkeilla ja elektroneilla ei ole sisäistä rakennetta. ==Lähteet== Luokka:Tähden kehitys Luokka:Hypoteettiset alkeishiukkaset
Tapavainolan rautatieasema

Tapavainolan rautatieasema () on rautatieliikennepaikka Karjalan radalla Lappeenrannassa, noin seitsemän kilometrin päässä Lappeenrannan rautatieasemasta. Liikennepaikka avattiin vuonna 1965 muutamaa vuotta aiemmin valmistuneelle Luumäen ja Lappeenrannan väliselle oikoradalle. Asemalla ei ole henkilöliikennettä, vaan se on alusta lähtien ollut ainoastaan liikenteenhoidollisessa käytössä junakohtauspaikkana. == Lähteet == * Luokka:Lappeenrannan rautatieliikennepaikat
Ignasi Miquel

Ignasi Miquel Pons (s. 28. syyskuuta 1992) on espanjalainen jalkapalloilija, joka edustaa Segunda Divisiónissa pelaavaa SD Ponferradinaa. Pelipaikaltaan Miquel on puolustaja. Hän on FC Barcelonan kasvatti. == Seurajoukkueura == Barcelonassa syntynyt ja uransa aloittanut Miquel teki ensimmäisen ammattilaissopimuksensa Arsenalin kanssa vuonna 2010. Hän on pelannut Arsenalin paidassa Valioliigaa viidessä ottelussa. Hän teki maalin, kun Arsenal kaatoi Coventry City FC:n Englannin liigacupissa 6-1 vuonna 2012. Vuonna 2013 Miquel siirtyi lainasopimuksella Leicesteriin, jonka riveissä hän pelasi ensimmäisen ottelunsa liigacupissa Carlisle United FC:tä vastaan. Hän onnistui jälleen liigacupissa maalinteossa Fulham FC:tä vastaan. Kesällä 2014 Miquel siirtyi pysyvällä sopimuksella Mestaruussarjaan pudonneeseen Norwich Cityyn. 30. heinäkuuta 2015 Miquel kirjoitti sopimuksen Pontaferradinan kanssa purettuaan ensin sopimuksen Norwich Cityn kanssa. == Maajoukkueura == Miquel on edustanut Espanjaa sekä U19- että U21-maajoukkueissa. Hän on pelannut näissä yhteensä yhdeksän ottelua ja iskenyt yhden maalin. Hän kuului myös Espanjan alle 19-vuotiaiden jalkapallomaajoukkueeseen, kun se voitti ikäluokkansa Euroopan mestaruuden Romaniassa vuonna 2011. Miquel oli joukkueen avainpelaajia pelaten jokaisessa ottelussa täydet minuutit. == Lähteet == * http://www.transfermarkt.co.uk/en/ignasi- miquel/profil/spieler_70245.html?from=direktErgebnis Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1992 syntyneet Luokka:Elävät henkilöt
Mettelhorn

Mettelhorn on vuori Sveitsissä Valais’n Alpeilla lähellä Zermattin kylää. Vuori on suosittu vuorikiipeilykohde, koska se soveltuu erinomaisesti akklimatisaatioon eli vuoristoilmaston totutteluun. Mettelhornille kiipeämiseen ei tarvita erityistä teknistä osaamista, sillä lähes vuoren huipulle asti vie kesäaikaan hyväkuntoinen Edelweiss-niminen polku lounaan puolelta, Wisshornin (2 936 m mpy.) ja Platthornin (3 345 m mpy.) länsipuolta. Polun varrella sijaitsevat pensionaatti Edelweiss ja hotelli Trift. Lähistöllä on myös Rothorn-vuoristomaja (Rothornhütte SAC), jonka omistaa Schweizer Alpen-Club. Vuorikiipeilijät tuntevat alueen nimellä Furggji Pass eli Furggjin sola. Vuorelle voi kiivetä myös sen itäpuolelta Täschin suunnalta. Mettelhornin lähistöllä on useita yli nelikilometrisiä vuoria. Pohjoispuolella sijaitsee Weisshorn (4 506 m mpy.), länsipuolella Zinalrothorn (4 221 m mpy.) sekä itäpuolella Dom (4 545 m mpy.). Kauempana etelän puolella kohoavat Dufourspitze (4 634 m mpy.) ja Matterhorn (4 478 m mpy.). == Kuvia == File:RoyLindmanMettelhorn 004.jpg|Näkymä Platthornvuorelle Mettelhornin huipulta RoyLindmanMettelhorn 005.jpg|Näkymä Domvuorelle RoyLindmanMettelhornMountain 001.jpg|Seittimehitähti Gentiana sp., MettelhornMountain 006.jpg|Alppikatkero == Lähteet == * Luokka:Alppien vuoret Luokka:Valais’n vuoret
Bobbie Friberg da Cruz

Bobbie Friberg José da Cruz (s. 16. helmikuuta 1982 Göteborg, Ruotsi) on ruotsalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan keskuspuolustaja. Bobbie Friberg da Cruz aloitti ammattilaisuransa GAISissa, jossa vietetyn seitsemän vuoden jälkeen hän siirtyi Tanskaan, Randers FC:n riveihin. Seuraavaksi Friberg da Cruz palasi takaisin kotimaahansa, IFK Norrköpingin riveihin, josta hän vuonna 2014 siirtyi nykyiseen seuraansa, IFK Mariehamniin. Friberg da Cruzin veli Johan on myös jalkapalloilija. Heidän isänsä on kapverdeläinen ja he molemmat ovat saaneet kutsun Kap Verden jalkapallomaajoukkueeseen. == Lähteet == * http://www.transfermarkt.co.uk/en/bobbie-friberg-da- cruz/leistungsdaten/spieler_36265.html == Aiheesta muualla == Luokka: Ruotsalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka: Vuonna 1982 syntyneet Luokka: Elävät henkilöt
Will Acton

Will Acton (s. 16. heinäkuuta 1987 Edina, Minnesota, Yhdysvallat) on Yhdysvalloissa syntynyt kanadalainen jääkiekkoilija, joka pelaa DEL-liigan Nürnberg Ice Tigersissa. == Pelaajaura == Marraskuussa 2011 Toronto Marlies teki Actonin kanssa try out -sopimuksen, joka oli samalla Actonin ensimmäinen sopimus ammattilaisena. 5\. heinäkuuta 2013 Edmonton Oilers hankki varaamattomana vapaana agenttina seuraa etsineen Actonin kaksivuotisella ja kaksisuuntaisella sopimuksella. Acton aloitti kauden Edmontonin NHL- joukkueessa, jossa hän teki ensimmäisen maalinsa 14. lokakuuta Washington Capitalsin maalivahti Braden Holtbylle. Hän pelasi kauden aikana Edmontonissa sekä sen farmijoukkueessa AHL-liigan Oklahoma City Baronsissa. 20\. marraskuuta 2014 Acton kaupattiin Edmontonista Vancouver Canucksiin vaihdossa Kellan Lainiin. Acton pelasi loppukauden Vancouverin farmijoukkueessa Utica Cometsissa. Kaudeksi 2015–2016 Acton siirtyi pelaamaan Saksan DEL-liigan Schwenninger Wild Wingsiin. == Perhe == Acton syntyi Edinassa, Minnesotassa, mutta kasvoi Whitchurch-Stouffvillessa, Ontariossa. Hänen isänsä Keith Acton pelasi hänen syntyessään Minnesota North Starsissa. Actonin isä pelasi Minnesotan lisäksi myös Montreal Canadiensissa, Edmonton Oilersissa, Philadelphia Flyersissa, Washington Capitalsissa ja New York Islandersissa 17-vuotisen uransa aikana. Hän voitti Edmontonissa pelatessaan Stanley Cupin keväällä 1988. Nykyisin hän toimii Edmonton Oilersin apulaisvalmentajana. == Tilastot == 2010–2011 Reading Royals ECHL 1 0 0 0 0 – – – – – Toronto Marlies AHL 5 0 0 0 0 – – – – – 2011–2012 Toronto Marlies AHL 67 7 9 16 58 17 1 1 2 9 2012–2013 Toronto Marlies AHL 67 8 11 19 60 9 4 2 6 12 2013–2014 Edmonton Oilers NHL 30 3 2 5 21 – – – – – Oklahoma City Barons AHL 47 12 11 23 74 3 0 1 1 0 2014–2015 Edmonton Oilers NHL 3 0 0 0 5 – – – – – Oklahoma City Barons AHL 6 1 1 2 2 – – – – – Utica Comets AHL 44 11 8 19 26 – – – – – 2015–2016 Schwenninger Wild Wings DEL 46 16 39 55 67 – – – – – 2016–2017 Schwenninger Wild Wings DEL 52 16 28 44 55 – – – – – 2017–2018 Schwenninger Wild Wings DEL 51 18 30 48 30 2 2 0 2 0 2018–2019 Nürnberg Ice Tigers DEL 52 12 23 35 8 8 0 1 1 2 2019–2020 Nürnberg Ice Tigers DEL 52 9 24 33 36 – – – – – 3 kautta yhteensä NHL 33 3 2 5 26 – – – – – 5 kautta yhteensä AHL 236 39 40 79 220 29 5 4 9 21 5 kautta yhteensä DEL 253 71 144 215 196 10 2 1 3 2 == Lähteet == * * * === Viitteet === Luokka:Vuonna 1987 syntyneet Luokka:Elävät henkilöt Luokka:Kanadalaiset jääkiekkoilijat
Reistraattori

Reistraattori eli registraattoriUusi tietosanakirja, Tietosanakirja oy 1964, osa 16, palsta 924, hakusana reistraattori. eli kirjaaja oli Suomessa entisaikaan virkamies, jonka työnä suurissa virastoissa oli ottaa vastaan saapuvia asiakirjoja ja luovuttaa lähtevät asiakirjat henkilöille, joita asia koski. Reistraattorin tehtäviin kuului myös kirjata asiakirjojen tiedot niistä pidettävään luetteloon eli diaariin.Iso tietosanakirja, Otava 1936, osa 10, palsta 1316, hakusana reistraattori. Suomen kieleen sana reistraattori on tullut ruotsin sanasta registrator. Se puolestaan pohjautuu keskiajan latinan sanaan registrum, joka tarkoittaa rekisteriä. Registrumin pohjana on latinan regesta, joka tarkoittaa muistiin merkittyjä asioita.Annukka Aikio & Rauni Vornanen: Uusi sivistyssanakirja, Otava 1979, 7. painos, ISBN 951-1-06288-3, sivu 522, hakusanat reistraattori ja rekisteri. Reistraattorin virkahuonetta kutsuttiin reistraattorinkonttoriksi eli kirjaajankonttoriksi. ==Lähteet== Luokka:Hallinnon ammatit
Edvard Krogius

Gabriel Edvard Krogius (25. elokuuta 1850 Hauho – 15. heinäkuuta 1933 Helsinki) oli suomalainen sotilas, Suomen Lennätinlaitoksen päällikkö ja kuvernööri. Wikiaineisto : Kuka kukin oli 1961 Krogiuksen vanhemmat olivat Luumäen kappalainen, filosofian maisteri Georg Krogius (1817–1859) ja Maria Georgina Winter.Yrjö Kotivuori, Ylioppilasmatrikkeli 1640–1852: Georg Krogius. Verkkojulkaisu 2005. (Viitattu 28.7.2017) Hän valmistui Haminan kadettikoulusta 1869 ja palveli Henkikaartin Ismailovin rykmentissä 1869–1891 ja oli Haminan kadettikoulun komppaniaupseerina 1881–1889. Krogius toimi Suomen Lennätinlaitoksen päällikkönä 1891–1900 ja sen jälkeen Kuopion läänin kuvernöörinä 1900–1903 ja Kotkan höyrysahan ja lasitehtaan isännöitsijänä 1904–1906. Suomen itsenäistymisen jälkeen hän oli korkeimman hallinto-oikeuden sotilasjäsenenä 1918–1920. Krogius sai valtioneuvoksen arvon 1894, ja hänet ylennettiin everstiksi 1890 ja kenraaliluutnantiksi 1930. Facta 2001, osa 9, p. 173. WSOY 1981. Krogius oli Haminan rahatoimikamarin puheenjohtajana 1885–1886, Arbetets Vännerin puheenjohtajana 1908–1914, Suomen kadettiklubin puheenjohtajana 1908–1933 sekä Helsingin kaupunginvaltuuston jäsenenä 1914–1916. Krogius oli naimisissa 1883–1921 Luise Helene (Lilly) Ahlqvistin (k. 1921) kanssa jonka isä oli kauppaneuvos Carl Henrik Ahlqvist. == Lähteet == Luokka:Suomalaiset kenraalit Luokka:Helsingin kaupunginvaltuutetut Luokka:Kuopion läänin maaherrat Luokka:Valtionlaitosten johtajat‎ Luokka:Vuonna 1850 syntyneet Luokka:Vuonna 1933 kuolleet
Håkan Krogius

Paul Rolf Håkan Krogius (5. huhtikuuta 1927 Valkeakoski – 20. toukokuuta 2007 Helsinki) oli suomalainen diplomaatti ja varatuomari. Hän aloitti ulkoministeriön palveluksessa 1959 ja toimi pitkään oikeudellisten asioiden parissa.Håkan Krogiuksen muistokirjoitus Helsingin Sanomissa. Hän oli Suomen Irakin-suurlähettiläänä Bagdadissa 1981–1987.Facta 2001, osa 9, p. 174. WSOY 1981. == Lähteet == Luokka:Suomalaiset juristit Luokka:Suomen suurlähettiläät Luokka:Vuonna 1927 syntyneet Luokka:Vuonna 2007 kuolleet
Menestyksen maku

Menestyksen maku on Maunu Kurkvaaran ohjaama draamaelokuva vuodelta 1983. Mauno Saaren romaaniin Pimeä ilmansuunta perustuva tarina kertoo Pohjois- Suomesta kotoisin olevasta nuoresta Martista, joka saa paikan helsinkiläisessä mainostoimistossa ja antautuu uralleen ihmissuhteidensa kustannuksella. == Näyttelijät == ==Vastaanotto== Vain 5 000 katsojaa teattereissa kerännyt Menestyksen maku sai kriitikoilta vaihtelevia arvosteluja. Sitä pidettiin Kurkvaaralle tyypilliseen tapaan liian ”viileänä” herättääkseen katsojassa samastumisen tunteita. Erityisesti Pekka Laihon ja Sanna Majanlahden roolitöitä arvostettiin.Suomen kansallisfilmografia 9 (2000), katso , Lehdistöarviot. Viitattu 2.5.2015. Kymmenestä suomalaisesta ensi- iltakriitikosta neljä antoi elokuvalle yhden tähden, kolme muuta ei sitäkään ja kolme ei ollut arvioinut elokuvaa. Keskiarvoksi tuli Projektio-lehden laskukaavalla 0,57 tähteä neljästä. ==Lähteet== ==Aiheesta muualla== *Elokuva katsottavissa Elonetissä Luokka:Suomalaiset draamaelokuvat Luokka:Maunu Kurkvaaran ohjaamat elokuvat Luokka:Vuoden 1983 suomalaiset elokuvat Luokka:Suomalaiset romaaneihin perustuvat elokuvat Luokka:Elokuvat liike- elämästä
Sydney (Nova Scotia)

Sydney on kaupunki Nova Scotian provinssissa Kanadassa. Se sijaitsee Cape Bretonin saaren itärannikolla ja kuuluu Cape Bretonin kuntaan. Sydneyn asukasluku oli vuoden 2011 väestönlaskennassa 31 597 asukasta.Canada: Major Urban Areas - Population Statistics in Maps and Charts Sydney perustettiin vuonna 1785. Se sai kaupunginoikeudet vuonna 1904. Vuonna 1995 Sydney ja viisi muuta kuntaa liitettiin yhteen uudeksi Cape Bretonin kunnaksi. ==Lähteet== ==Aiheesta muualla== Luokka:Nova Scotian kaupungit
Klemetti Krook

Klemetti Henrikinpoika Krook (k. ennen 1556) oli vuodesta 1542 Savonlinnan isäntä, "Suomalainen Klemetti-kirjuri". Hän toimi kuninkaan kanslian kirjurina. Varhaisemman käsityksen (Pentti Renvall) mukaan hän Savonlinnaan saavuttuaan aloitti Pohjois-Savon asuttamisen. Uudemman tutkimuksen (Arvo Soininen) valossa asutus oli 1530-luvulle tultaessa levinnyt harvana nykyisen Iisalmen tienoille ja yli puolet Pohjois-Savon uudistaloista oli verotuksen piirissä jo ennen Klemetin toimia. Niemelä 2008, 19 Klemetin aikaan keskukseksi muodostui nykyisen Kuopion tienoilla ollut Tavinsalmen kuninkaankartano.Facta2001, 9. osa, palsta 189 == Lähteet == * * === Viitteet === == Kirjallisuutta == * Luokka:Suomalaiset virkamiehet Luokka:Syntymävuosi puuttuu Luokka:1500-luvulla kuolleet
Armidale

Armidale on kaupunki Uudessa Etelä-Walesissa, Australiassa. Armidalen asukasluku vuoden 2016 väestönlaskennassa oli 20 391. == Lähteet == == Aiheesta muualla == *Kaupungin kotisivu Luokka:Uusi Etelä-Wales Luokka:Australian kaupungit
Agnes von Krusenstjerna

Agnes Julie Fredrika von Krusenstjerna, oik. Sprengel (9. lokakuuta 1894 Växjö – 10. maaliskuuta 1940 Tukholma) oli ruotsalainen kirjailija, jonka tuotannon keskeisiä piirteitä on vapautuminen 1800-luvun lopun elämännäkemyksestä. Hänen romaaniensa ja novelliensa aiheet olivat peräisin ruotsalaisen yläluokan elämästä, ja useita teoksia hallitsee jokseenkin suorasukainen erotiikka.Facta2001, WSOY 1981, 9. osa, palsta 192 Von Krusenstjerna asui useita vuosia Välimeren maissa. Hänen puolisonsa oli kriitikko David Sprengel (1880–1951), jolla oli huomattava vaikutus von Krusenstjernan tuotantoon.Otavan Iso tietosanakirja, osa 4, palsta 1524. Helsinki: Otava, 1962. Ruotsalainen Mai Zetterling ohjasi Agnes von Krusenstjernan elämään perustuvan elokuvan Amorosa, joka sai ensi-iltansa vuonna 1986. Päähenkilön roolissa nähdään Stina Ekblad. ==Teokset== ===Suomennettu tuotanto=== * Tonyn kasvuvuodet : lapsuusvuosien kuvia ; Tonyn oppivuodet; suomentanut Kirsti Kariniemi. Kustannustalo, 1946 * ”Luokan ensimmäinen”, novelli, antologiassa Aikamme parhaita rakkauskertomuksia, toim. Erkki Renpää, Otava 1954 ===Romaanit=== * Ninas dagbok 1917 * Helenas första kärlek 1918 * Fru Esters pensionat 1927 ====Tony-trilogia==== * Tony växer upp 1922 * Tonys läroår 1924 **Tonyn kasvuvuodet : lapsuusvuosien kuvia ; Tonyn oppivuodet; suomentanut Kirsti Kariniemi. Kustannustalo, 1946 * Tonys sista läroår 1926 ====Pahlensviten==== * Den blå rullgardinen 1930 * Kvinnogatan 1930 * Höstens skuggor 1931 * Porten vid Johannes 1933 * Älskande par 1933 * Bröllop på Ekered 1935 * Av samma blod 1935 ====Fattigadel==== Sarjan oikea otsikko on Viveca von Lagercronas historia * Fattigadel 1935 * Dunklet mellan träden 1936 * Dessa lyckliga år 1937 * I livets vår 1938 ===Novellikokoelmat=== *En dagdriverskas anteckningar (1923) *Händelser på vägen 1929 *Delat rum på Kammakaregatan (1933) *En ung dam far till Djurgårdsbrunn (1933) *Vivi, flicka med melodi (1936) ===Runot=== *Nunnornas hus: Dikter 1937 == Lähteet == Luokka:Ruotsalaiset kirjailijat Luokka:Ruotsinkieliset kirjailijat Luokka:Vuonna 1894 syntyneet Luokka:Vuonna 1940 kuolleet
Ari Suonpää

Ari Suonpää (s. 17. huhtikuuta 1962 Pori) on entinen suomalainen jalkapalloilija. Pelipaikaltaan hän oli laitapuolustaja. Suonpää pelasi SM- sarjassa 17 ottelua kaudella 1987 ja 23 ottelua kaudella 1988 edustaen PPT:tä. Maaleja hän ei SM-tasolla tehnyt. Lisäksi Suonpää pelasi I divisioonassa yhteensä 49 ottelua ja teki neljä maalia kausina 1984–1985 ja 1991 edustaen Pallo-Iiroja. == Lähteet == Luokka:Suomalaiset jalkapalloilijat Luokka:Vuonna 1962 syntyneet Luokka:Elävät henkilöt
Prairie City (Missouri)

Prairie City on paikallishallinnoton kunta Batesin piirikunnassa, Missourissa, Yhdysvalloissa. == Lähteet == Luokka:Yhdysvaltain kunnallishallinnottomat alueet Luokka:Missouri
Niegrzebia

Niegrzebia on kylä Łobezin kunnassa Łobezin piirikunnassa Länsi-Pommerin voivodikunnassa luoteisessa Puolassa. Se sijaitsee noin 75 kilometrin päässä Szczecinistä. Vuoden 2011 väestönlaskennan mukaan Niegrzebiassa asui 98 asukasta. Ennen vuotta 1945 alue kuului Saksalle. == Lähteet == Luokka:Puolan kylät Luokka:Länsi-Pommerin voivodikunta
Xuzhou

Xuzhou () on prefektuuritason kaupunki itäisen Kiinan Jiangsun maakunnan luoteisosassa. Kaupungin keskusta sijaitsee linnuntietä noin 280 kilometriä maakunnan pääkaupunki Nanjingistä pohjoisluoteeseen. Kaupungin väkiluku on 8,577 miljoonaa (2010) ja pinta-ala 11 257 neliökilometriä. Xuzhou rajoittuu etelässä Suzhoun, lännessä Hezen, pohjoisessa Jiningin, Zaozhuangin ja Linyin, idässä Lianyungangin ja Suqianin prefektuuritason kaupunkiin. Xuzhou on ainakin 4 000 vuotta vanha paikkakunta. Se oli Han-dynastian aikaan (260–220 eaa.) yksi silloisen valtion poliittisista keskuksista. Paikkakunnasta on käyty eri aikoina useita merkittäviä taisteluita. == Ilmasto == Xuzhoussa on Köppenin ilmastoluokituksen mukaan subtrooppinen kostea ilmasto. Kesät ovat kuumia ja sateisia, talvella on kuivaa ja viileää. Vuoden keskilämpötila on noin 15 °C ja keskimääräinen sademäärä 790 millimetriä. Heinäkuu on lämpimin kuukausi. Silloin vuorokauden keskilämpötila on noin 28 °C. Viilein kuukausi on tammikuu, jolloin keskilämpötila on noin 0 °C. Sateisin kuukausi on heinäkuu, jolloin sataa keskimäärin noin 230 millimetriä. Tammikuu puolestaan on kuivin kuukausi. Silloin keskimääräinen sadanta on 14 millimetriä. == Hallinnollinen jako == Piirikuntatasolla kaupunki jakautui 11 osaan (2010) seuraavasti: ;Kaupunkipiirit (6) * Gulou (鼓楼区), 490 855 as. * Jiawang (贾汪区), 430 712 as. * Jiuli (sittemmin hajotettu) (九里区), 160 561 as. * Quanshan (泉山区), 539 693 as. * Tongshan (铜山区), 1 086 564 as. * Yunlong (云龙区), 345 393 as. ;Piirikuntatason kaupungit (2) * Pizhou (邳州市), 1 458 038 as. * Xinyi (新沂市), 920 628 as. ;Piirikunnat (3) * Feng (丰县), 963 531 as. * Pei (沛县), 1 141 935 as. * Suining (睢宁县), 1 039 315 as. == Lähteet == == Aiheesta muualla == *Xuzhou City Information (erityisesti talouspainotus) (chinaknowledge.com) * *Xuzhou (britannica.com) *China Postal code Jiangsu Province (prefektuuri ja piirikuntataso) (youbianku.com) Luokka:Jiangsun kaupungit Luokka:Jiangsun prefektuurit
Tšystjakove

Tšystjakove (, vuosina 1964–2016 Torez, Торез) on Itä-Ukrainan Donetskin alueen itäosassa sijaitseva kaupunki ja kaupunkipiiri. Ukrainan tilastokeskuksen arvion mukaan kaupungissa oli vuoden 2013 alussa 57 998 ja koko kaupunkipiirissä 81 062 asukasta. Kaupunkipiiriin kuuluu Tšystjakoven kaupungin lisäksi kaksi kaupunkityyppistä taajamaa: Pelahijivka (17 968 as.) ja Rozsypine (5 065 as.). Kuva:Shakhta Prohres Chystiakove Ukraine.jpg|Asuinrakennuksia, taustalla Tšystjakovessa toimiva Progress- kaivos. Kuva:Ispolkom-torez.jpg|Kaupunginhallituksen (Vіkonkom) rakennus. Kuva:Saint Elijah church, Pelahiivka.jpg|Eräs kaupungin kirkoista. == Lähteet == ==Aiheesta muualla== *Kaupungista Ukrainan parlamentin sivulla (rada.gov.ua) Luokka:Donetskin alueen kaupungit Luokka:Horlivkan piiri
Aaltoluura

Aaltoluura (Grallaria squamigera) on luurien heimoon kuuluva varpuslintu. ==Levinneisyys== Aaltoluuraa tavataan Venezuelassa, Kolumbiassa, Ecuadorissa, Perussa ja Boliviassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Luurat
Isoluura

Isoluura (Grallaria gigantea) on luurien heimoon kuuluva varpuslintu. ==Levinneisyys== Isoluuraa tavataan Kolumbiassa ja Ecuadorissa. Lajin kannaksi arvioidaan 1 000–2 499 yksilöä. Se on vähenemässä elinympäristöjen tuhoutumisen vuoksi, ja on luokiteltu vaarantuneeksi. ==Lähteet== Luokka:Luurat Luokka:Uhanalaiset linnut
Rautakupoli

Rautakupoli (, , kippat barzel) on nimitys Israelissa käytössä olevalle ohjuspuolustusjärjestelmälle. Järjestelmä torjuu Israelin armeijan mukaan noin viisi kuudesosaa Israeliin ammutuista raketeista. Järjestelmää käytettiin ensimmäisen kerran vuonna 2011. ==Historia== Järjestelmän ovat kehittäneet israelilaiset asevalmistajat Rafael Advanced Defense Systems ja Israel Aerospace Industries. Rautakupolin kehittäminen alkoi vuoden 2006 Libanonin sodan jälkeen, jonka yhteydessä Hizbollah oli laukaissut tuhansia raketteja Israeliin. Järjestelmä suunniteltiin erityisesti toimimaan suhteellisen yksinkertaisia lyhyen kantaman lentäviä kohteita, kuten esimerkiksi Hamasin käyttämiä raketteja vastaan. Järjestelmää käytettiin ensimmäisen kerran vuonna 2011, jolloin se ampui alas Gazan kaistalta Israeliin ammutun raketin. Vuonna 2014 Yhdysvaltain presidentti Barack Obama hyväksyi aloitteen ”H.J. Res. 76”, joka antoi 225 miljoonaa dollaria Israelille Rautakupolin kehittämiseen. Maa myös ilmoitti vuonna 2019 ostavansa järjestelmän sen koekäyttöä varten. Syksyllä 2021 Yhdysvaltain kongressi myönsi miljardi dollaria hätärahoitusta järjestelmälle. Tämä nousi puheenaiheeksi kun pieni joukko demokraattiedustajia onnistui poistamaan rahoituksen Yhdysvaltain hallinnon pyörittämiseen tarkoitetuista varoista. Näin Israelin ohjuspuolustusjärjestelmää oli tuettava erillisellä lailla. Lopulta kongressi hyväksyi ehdotuksen 420 edustajan äänestäessä sen puolesta ja 8 demokraatin ja yhden republikaanin vastustaessa. Israelin puolustusministeriö ilmoitti käyttäneensä vastakehitettyä päivitettyä Rautakupolijärjestelmää vuonna 2021, mutta sen teknisistä tiedoista ei annettu yksityiskohtaisia tietoja. ==Tekninen kuvaus== Israelissa Rautakupoli-patteristoja sijaitsee ympäri maata. Tyypillisesti yhteen patteriin kuuluu kolme tai neljä laukaisinta, joista kukin käsittää 20 ohjusta. Järjestelmää voidaan käyttää kiinteällä tai liikkuvalla alustalla. Järjestelmä havaitsee kohteensa tutkalla, ja määrittelee sen lentoradan. Esimerkiksi kohteita, joiden ei uskota osuvan asutetulle alueelle, ei yleensä torjuta. Laukaistu torjuva ohjus räjähtää kohteen lähellä. Israelin mukaan järjestelmän laukaisuista 90 % tuhosi onnistuneesti kohteensa. Rautakupolin ainut virallinen käyttäjämaa on Israel, jonka asevoimiin kuuluu 10 patteria, eli noin 40 järjestelmää. == Lähteet == == Aiheesta muualla == Luokka:Ohjuspuolustus Luokka:Israelin puolustusvoimat Luokka:Rafael Advanced Defense Systems Luokka:Israel Aerospace Industries
Bradford on Avon

Bradford on Avon (joskus myös kirjoitettuna Bradford-on-Avon) on kaupunki läntisessä Wiltshiressä, Englannissa. Kaupungin asukasluku on noin 9 326\. Kaupungin kanava, historialliset rakennukset, kaupat, pubit ja ravintolat tekevät siitä suositun turistikohteen.http://www.bradfordonavon.co.uk/ Bradford On Avon Tourist Information | Bradford On Avon Hotels & Accommodation ==Lähteet== ==Aiheesta muualla== Luokka:Englannin kaupungit
Kolmas laukaus

Kolmas laukaus on Yrjö Nortan ohjaama elokuva vuodelta 1959. Nortan laatima käsikirjoitus perustuu Mauri Sariolan romaaniin Rotat pois laivasta! vuodelta 1956. ==Tuotanto== Norta palasi pitkän näytelmäelokuvan pariin kymmenen vuoden tauon jälkeen. Käsikirjoituksen pohjana oleva teos on Sariolan toinen poliisiromaani. Ismo Kallio teki pääosassa komisario Susikoskena ensimmäisen roolityönsä pitkässä elokuvassa. Musiikki on peräisin englantilaisen de Wolfe -musiikkikustantamon ja äänilevy-yhtiön levyiltä, sillä se tuli halvemmaksi kuin Teoston kautta hankittuna. De Wolfen musiikkia käytettiin tuolloin paljon lyhytelokuvissa. Elokuva oli lähes kauttaaltaan Nortan omaa käsialaa, osittain salanimillä. Elokuvan katsojamäärät olivat vuoden pienimmät. Taustaa, viitattu 13.4.2014 Elokuvasta on säilynyt vain alkuperäistä 148 metriä lyhyempi esityskopio. ==Juoni== Komisario Olavi Susikoski on kesälomalla, kun hän sattuu paikkakunnalle, jossa käsitellään käräjillä murhatapausta. Tuttu rikosetsivä pyytää Susikosken seuraamaan oikeudenkäyntiä, ja pian Susikoski joutuu virallisestikin avustamaan tutkinnassa, kun tuomiota ei saada aikaan. Paikallisen liikemiehen murhasta epäillään maanviljelijää, joka on tavattu rikospaikalta oikeanlaisen kiväärin kanssa ja jonka selitys lavastuksesta vaikuttaa epäuskottavalta. Susikosken onnistuu kuitenkin selvittää, että murhan motiivina on vakuutuspetos: vakuutusedustaja on ottanut uhrille suuren henkivakuutuksen tämän tietämättä ja lunastanut rahat, joiden kanssa hän on aikonut paeta ulkomaille. ==Arviot== Aikalaiskriitikkojen arviot elokuvasta olivat tylyjä. Paula Talaskiven (Helsingin Sanomat) mukaan se edusti "kotimaisen dekkarifilmin tämänhetkistä tasoa". Henry G. Gröndahlin (Hufvudstadsbladet) mukaan Norta ei ole tehnyt oikeutta Sariolan käsikirjoitukselle. Sen sijaan että olisi antanut kuvien puhua, hän kuvaa tapahtumia puhelinkeskustelun kautta. Lehdistöarvio, viitattu 13.4.2014 ==Näyttelijät== ==Lähteet== Luokka:Yrjö Nortan ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1959 suomalaiset elokuvat Luokka:Mauri Sariola
J. E. Lampinen

Juho (Johan) Emil (J. E.) Lampinen (o.s. Härmälä, 5. lokakuuta 1882 Porvoon maalaiskunta – 14. toukokuuta 1954 Porvoon maalaiskunta) oli suomalainen maanviljelijä, maa- ja metsätalouden kehittäjä sekä Maalaisliiton pitkäaikainen kansanedustaja. Lampisen vanhemmat olivat maanviljelijä Heikki Härmälä ja Hedda Lovisa Härmälä. Lampisen ensimmäinen puoliso vuodesta 1907 oli Hilja Nieminen (k. 1908) ja toinen vuodesta 1941 Aune Rajava. Lampinen kävi maamieskoulun ja toimi maa- ja metsätaloustyönjohtajana 1903–1913 ja asutusneuvojana 1911–1921. Metsätaloutta hän harjoitti Iitistä 1908 ostamallaan metsätilalla ja maataloutta Porvoon maalaiskunnan Lampilan tilallaan. Lampinen oli Uudenmaan läänin maanviljelysseuran johtokunnan jäsen 1907–1921 ja myöhemmin kunniajäsen, Maataloustuottajien liiton ja Laidunyhdistyksen puheenjohtaja, Etelä-Suomen Osuusteurastamon, Turengin Sokeritehtaan, Metsäliiton ja vakuutusyhtiö Auran hallintoneuvoston jäsen sekä Pellervo-seuran valtuuskunnan jäsen. Lampinen oli kansanedustajana kahteen otteeseen, ensin Maalaisliiton ainoana edustajana Uudeltamaalta 1930–1936 ja sitten vielä 1939–1954. Vuonna 1950 hän toimi presidentin valitsijamiehenä. Kunnallisneuvoksen arvonimi Lampiselle myönnettiin 1942 ja maanviljelysneuvoksen arvonimi 1953. == Lähteet == * ===Viitteet=== ==Aiheesta muualla== * Antti Rantamaa (toim.) 1954. J.E. Lampinen, talonpoika-aatteen mies - kristitty: esikuvatalonpojan elämäkertatietoja. Helsinki: Pellervo. Luokka:Maanviljelysneuvokset Luokka:Suomalaiset maanviljelijät Luokka:Kansanedustajat Luokka:Suomen Keskustan poliitikot Luokka:Porvoon maalaiskunnan kunnanvaltuutetut Luokka:Uudenmaan vaalipiiri Luokka:Vuonna 1882 syntyneet Luokka:Vuonna 1954 kuolleet
Jay Rodriguez

Jay Rodriguez (s. 29. heinäkuuta 1989) on englantilainen jalkapalloilija, joka edustaa Englannin mestaruussarjassa pelaavaa Burnleyä. Hän on pelipaikaltaan hyökkääjä. Rodriguezin isä Enrique on espanjalainen pelaajauransa jo päättänyt jalkapalloilija, joka tutustui Jayn äitiin Burnley FC:n vuosinaan. Jay Rodriguez aloitti uransa kotikaupungissaan Burnleyssä. == Ura == === Seurajoukkueura === Rodriguez aloitti uransa Burnleyssä, jossa hän pelasi vuoteen 2012 asti. Hän pelasi yli sata ottelua Burnleyssä ja kävi välillä lainalla Stirling Albionissa ja Barnsleyssa. Barnsley-lainan aikana Burnley pelasi Englannin Valioliigassa yhden kauden, joten Rodriguez ei pelannut Valioliigaa Burnley-aikanaan. Vuonna 2012 Rodriguez siirtyi Valioliigaan nousseeseen Southamptoniin, joten näin hän pääsi ensimmäistä kertaa Englannin korkeimmalle sarjatasolle. Kaudella 2013–2014 hän oli yksi joukkueensa tärkeimpiä pelaajia ja oli huhtikuussa 2014 Valioliigan maalipörssissä kuudentena tehtyään kauden aikana 15 maalia. Rodriguez loukkasi polvensa vakavasti huhtikuussa 2014 ja joutui olemaan koko seuraavan kauden sivussa pelikentiltä. Hän palasi Valioliigaan syksyllä 2015 mutta sai pahan nilkkavamman lokakuussa ja joutui puoleksi vuodeksi pois pelikentiltä. Kaudella 2016–2017 hän pelasi 24 liigaottelua ja teki viisi maalia. Rodriguez pelasi West Bromwich Albionissa kaudet 2017–2019. Kaudella 2017–2018 hän pelasi Valioliigassa 37 ottelua, joista 31 ottelua avauskokoonpanossa, ja teki niissä seitsemän maalia. Seuraavan kauden West Bromwich pelasi mestaruussarjassa, jossa Rodriguez teki 22 maalia, millä hän oli joukkueensa toiseksi paras maalintekijä ja koko sarjan maalintekijätilastossa jaetulla kuudennella sijalla. Tammikuussa 2018 hän teki FA Cupin neljännen kierroksen ottelussa Liverpoolia vastaan kaksi maalia West Bromwichin voittaessa vierasottelunsa maalein 2–3. Rodriguez siirtyi kesällä 2019 Burnleyyn ja palasi näin Valioliigaan. Hän pelasi kaudella 2019–2020 Valioliigassa 36 ottelua, joista 20 ottelua avauskokoonpanossa, ja teki niissä kahdeksan maalia. Kaudella 2020–2021 hän teki 31 valioliigaottelussa yhden maalin ja seuraavalla kaudella 29 valioliigaottelussa kaksi maalia. Syyskuussa 2021 hän teki liigacupin kolmannen kierroksen ottelussa Rochdalea vastaan joukkueensa kaikki neljä maalia. Kaudella 2022–2023 Rodriguez pelasi mestaruussarjassa käyneessä Burnleyssä ja teki 28 sarjaottelussaan kymmenen maalia. === Maajoukkueura === Englannin alle 21-vuotiaiden jalkapallomaajoukkueessa yhden ottelun pelannut Rodriguez teki debyyttinsä Englannin jalkapallomaajoukkueessa 15. marraskuuta 2013 Chileä vastaan. Hän kärsi 5. huhtikuuta 2014 vakavan polvivamman, joka esti hänen osallistumisensa vuoden 2014 MM-kilpailuihin. == Lähteet == * http://www.transfermarkt.co.uk/en/jay- rodriguez/profil/spieler_53360.html * http://www.national-football- teams.com/player/54071/Jay_Rodriguez.html Luokka: Englantilaiset jalkapalloilijat Luokka: Vuonna 1989 syntyneet Luokka: Elävät henkilöt
Hieronymus Prahalainen

Hieronymus Prahalainen (Jeroným Pražský, 1379 - 30\. toukokuuta 1416) oli teologi, Tšekin kirkollisen uudistusliikkeen jäsen sekä Jan Husin työtoveri ja seuraaja. Hänet poltettiin harhaoppisena roviolla Konstanzin kirkolliskokouksessa 1416. Hieronymus opiskeli teologiaa Oxfordin yliopistossa John Wycliffen ohjauksessa. Vuoden 1394 jälkeen hän oleskeli Liettuan suuriruhtinaskunnassa hovin suojeluksessa. Suuriruhtinas Vytautas kuitenkin karkotti liian palavasieluisen Hieronymuksen, joka oli osallistunut pyhien lehtojen kaatamiseen. Hieronymus palasi Prahaan vuonna 1401 tukemaan Jan Husin uudistusliikettä. Konstanzin kirkolliskokoukseen Hieronymus meni omasta aloitteestaan, vaikka Hus oli häntä siitä varoittanut.Esipuhe Lutherin kirjoitukseen . Halvar Sandell. Concordia-lehti 2009. Viitattu 13.4.2014. Prahassa toimii nykyisin Hieronymuksen mukaan nimetty keskiasteen oppilaitos Collegium Hieronymus Pragensis.Tutkijakollegium . Savotta-sivusto, Helsingin yliopisto. Viitattu 13.4.2014. == Lähteet == Luokka:Teologit Luokka:Uskonnolliset julistajat Luokka:Keskiajan henkilöt Luokka:Harhaopista teloitetut Luokka:Tšekkiläiset papit Luokka:Prahan historia Luokka:Vuonna 1379 syntyneet Luokka:Vuonna 1416 kuolleet